text:
на доклада и за съставянето на одитното становище.
 2. ЗНАЧИТЕЛНИ ПРОМЕНИ В СИСТЕМАТА/ИТЕ ЗА УПРАВЛЕНИЕ И КОНТРОЛ
 Настоящият раздел включва следната информация:
 2.1.
 Всички значителни промени в системите за управление и контрол, свързани с отговорностите на управляващите и сертифициращите органи, по-специално по отношение на делегирането на функции към новите междинни звена, и потвърждаване на съответствието им с членове 28 и 29 от Регламент (ЕС) No 223/2014 въз основа на одитната дейност, извършена от одитния орган съгласно член 34 от същия регламент;
 2.2.
 Информацията, свързана с мониторинга на определените структури съгласно член 35, параграфи 5 и 6 от Регламент (ЕС) No 223/2014;
 2.3.
 Датите, от които тези изменения се прилагат, датите, на които тези изменения са докладвани на одитния орган, както и отражението на тези изменения върху одитната дейност.
 3. ПРОМЕНИ В ОДИТНАТА СТРАТЕГИЯ
 Настоящият раздел включва следната информация:
 3.1.
 всички промени, които са направени в одитната стратегия, и обяснение на причините за тях. По-специално, посочете всяка промяна в използвания метод за формиране на извадката за одит на операциите (вж. раздел 5 по-долу).
 3.2.
 Разграничение между измененията, направени или предложени на по-късен етап, които не се отразяват върху дейността, извършена по време на референтния период, и измененията, направени по време на референтния период, които се отразяват върху одитната дейност и резултатите от нея. Включват се само измененията спрямо предходната версия на одитната стратегия.
 4. ОДИТИ НА СИСТЕМИТЕ
 Настоящият раздел включва следната информация:
 4.1.
 Структурите (включително одитният орган), които са извършили одитите на правилното функциониране на системата за управление и контрол на програмата (както е предвидено в член 34, параграф 1 от Регламент (ЕС) No 223/2014) — наричани по-нататък „одити на системите“.
 4.2.
 Описание на основанието за извършените одити, включително посочване на приложимата одитна стратегия, по-специално методологията за оценка на риска и резултатите, довели до определяне на план за одит на системите. В случай че оценката на риска е била актуализирана, това се описва в раздел 3 по-горе, като се обхващат измененията в одитната стратегия.
 4.3.
 Във връзка с таблицата в раздел 10.1 по-долу се представя описание на основните констатации и заключения от одитите на системите, включително одити, насочени към конкретни тематични области, както е определено в раздел 3.2 от приложение II към настоящия регламент.
 4.4.
 Уточняване дали евентуално идентифицираните проблеми са счетени за проблеми в системата и отбелязване на предприетите мерки, включително количествено определяне на неправомерните разходи и евентуално направените финансови корекции в съответствие с член 5, параграф 5 от Делегиран регламент (ЕС) No 532/2014.
 4.5.
 Информация за последващи действия на препоръките на одити на системи за предходните счетоводни години.
 4.6.
 Ниво на сигурност, установено при одитите на системи (ниска/умерена/висока) и обосновка.
 5. ОДИТИ НА ОПЕРАЦИИ
 Настоящият раздел включва следната информация:
 5.1.
 Структурите (включително одитният орган), които са извършили одитите на операциите (както е предвидено в член 34, параграф 1 от Регламент (ЕС) No 223/2014 и член 5 от Делегиран регламент (ЕС) No 532/2014).
 5.2.
 Описание на използваната методология за формиране на извадката и информация за съответствието на методологията с одитната стратегия.
 5.3.
 Посочване на параметрите, използвани за формиране на статистически


text:
извадки, и обяснение на съответните изчисления и професионална преценка. Тези параметри включват нивото на същественост, гаранционната вероятност, статистическата единица, очаквания процент на грешки, подборната крачка, стойността на съвкупността, размера на съвкупността, размера на извадката, информация относно районирането (ако е приложимо). Съответните изчисления за извадков подбор и общият процент на грешките (съгласно определението в член 6, параграф 14 от Делегиран регламент (ЕС) No 532/2014) се оповестяват в раздел 10.3 по-долу, във формат, позволяващ разбиране на основните стъпки, предприети в съответствие с използвания конкретен метод за формиране на извадката.
 5.4.
 Равняване на декларираните пред Комисията общи разходи в евро по отношение на счетоводната година, със съвкупността, от която е формирана случайната извадка (колона А в таблицата в раздел 10.2 по-долу). Позициите за равняване включват отрицателни статистически единици, при които са направени финансови корекции по отношение на счетоводната година.
 5.5.
 Когато са налице отрицателни статистически единици— потвърждение, че те са третирани като отделна съвкупност съгласно член 6, параграф 7 от Делегиран регламент (ЕС) No 532/2014. Анализ на основните резултати от одитите на тези единици, като се набляга на проверката на това дали решенията за прилагане на финансови корекции (взети от държавата членка или от Комисията) са регистрирани в отчетите като оттегляния или суми, подлежащи на събиране.
 5.6.
 В случай на използване на нестатистически извадки — посочване на основанията за използвания в съответствие с член 34, параграф 1 от Регламент (ЕС) No 223/2014 метод, процента на операциите/разходите, обхванати чрез одити и предприетите стъпки за гарантиране на случайността на извадката (и по този начин — на нейната представителност) и за осигуряване на достатъчен размер на извадката, който дава възможност на одитния орган да изготви валидно одитно становище. Прогнозираният процент на грешки се изчислява също и при формиране на нестатистически извадки.
 5.7.
 Анализ на основните резултати от одитите на операциите, описание на броя на одитирани единици в извадката, заедно със съответната сума и видовете грешки (2) по операции), както и естеството (3) на установените грешки, процента на грешките на равнище район и съответстващите основни недостатъци или нередности (4), горната граница на процента на грешките (когато е приложимо), първопричините и предложените корективни мерки (включително тези, чиято цел е да се избегнат тези грешки при последващи заявления за плащане) и въздействието върху одитното становище. Когато е необходимо, представете допълнителни разяснения относно данните в раздели 10.2 и 10.3 по-долу, по-специално относно общия процент на грешките.
 5.8.
 Обяснения относно финансовите корекции, свързани със счетоводната година, извършени от сертифициращия орган/управляващия орган преди представянето на отчетите на Комисията, и произтичащи от одитите на операции, включително единната ставка или екстраполираните корекции, както е показано в раздел 10.2 по-долу.
 5.9.
 Сравнение на общия процент на грешките и остатъчния общ процент на грешките (5) (както е посочено в раздел 10.2 по-долу) с установеното ниво на същественост, за да се определи дали съвкупността е съществено неточна, и съответното въздействие върху одитното становище.
 5.10.
 Информация за резултатите от одита на допълнителната извадка (както е посочено в член 6, параграф 12 от Делегиран регламент (ЕС) No 532/2014), ако има такава.
 5.11.
 Някои идентифицирани проблеми са са счетени за

type: legislation

jurisdiction: EU


text:
такива със системен характер, както и предприетите мерки, включително количеството на неправомерните разходи и евентуално свързаните с тях финансови корекции.
 5.12.
 Информация за последващите действия, свързани с одити на операции, извършени през предходни години, по-специално относно нередности със системен характер.
 5.13.
 Заключения, направени от общите резултати от одитите на операциите по отношение на ефективността на системата за управление и контрол.
 6. ОДИТИ НА ОТЧЕТИТЕ
 Настоящият раздел включва следната информация:
 6.1.
 Посочване на органите/структурите, които са извършили одити на отчетите.
 6.2.
 Описание на одитния подход, използван за проверка на позициите на отчетите, посочени в член 49 от Регламент (ЕС) No 223/2014. Това включва посочване на одитната дейност, извършена в контекста на одитите на системите (подробна информация в раздел 4 по-горе) и одитите на операциите (подробна информация в раздел 5 по-горе) във връзка със сигурността, която се изисква за отчетите.
 6.3.
 Посочване на заключенията от одитите по отношение на пълнотата, точността и достоверността на отчетите, включително информация за финансовите корекции, извършени и отразени в отчетите като последващо действие във връзка с резултатите от одитите на системите и/или одита на операциите.
 6.4.
 Посочване на това дали някои идентифицирани проблеми са счетени за системни по своя характер и на предприетите мерки.
 7. КООРДИНАЦИЯ МЕЖДУ ОДИТНИТЕ СТРУКТУРИ И НАДЗОРНАТА ДЕЙНОСТ НА ОДИТНИЯ ОРГАН (ако е приложимо)
 Настоящият раздел включва следната информация:
 7.1.
 Описание, когато е приложимо, на процедурата за координиране между одитния орган и всяка одитна структура, която извършва одити, както е предвидено в член 34, параграф 2 от Регламент (ЕС) No 223/2014.
 7.2.
 Описание на процедурата за надзор и контрол на качеството, прилагана от одитния орган към такива одитни структури.
 8. РАЗНИ
 Настоящият раздел включва следната информация:
 8.1.
 Информация, ако е приложимо, относно докладваните измами и подозрения за измама, установени в контекста на одитите, извършени от одитния орган (включително случаите, докладвани от други национални структури или структури на Съюза и свързани с операции, одитирани от одитния орган), заедно с предприетите мерки.
 8.2.
 Ако е приложимо, събития, настъпили след предаването на отчетите на одитния орган, и преди предаването на годишния контролен доклад на Комисията съгласно член 34, параграф 5, буква б) от Регламент (ЕС) No 223/2014, и взети предвид при установяването на нивото на сигурност и при изготвянето на становището на одитния орган.
 9. ОБЩО НИВО НА СИГУРНОСТ
 Настоящият раздел включва следната информация:
 9.1
 Описание на общото ниво на сигурност за правилното функциониране на системата за управление и контрол (6), обяснение на това как такова ниво е получено чрез комбинирането на резултатите от одитите на системи (както е посочено в раздел 10.2 по-долу) и одитите на операциите (както е посочено в раздел 10.3 по-долу). Когато е уместно, одитният орган взема предвид също така резултатите от друга одитна дейност на национално равнище или на равнището на Съюза, извършена във връзка със счетоводната година.
 9.2
 Оценка на всички предприети ограничаващи действия, например финансови корекции и оценка на необходимостта от допълнителни корективни мерки както от системна, така и от финансова гледна точка.
 10. ПРИЛОЖЕНИЯ КЪМ ГОДИШНИЯ КОНТРОЛЕН ДОКЛАД
 10.1. Резултати от одитите на системи:
 Одитиран обект
 Заглавие на


text:
одита
 Дата на окончателния одитен доклад
 Оперативна програма: [номер по CCI и наименование на ОП]
 Обща оценка (категории 1, 2, 3, 4)
 [съгласно определението в таблица 2 — приложение II към Делегиран регламент (ЕС) No 532/2014]
 Бележки
 Основни изисквания (ОИ) (ако е приложимо)
 [съгласно определението в таблица 1 — приложение II към Делегиран регламент (ЕС) No 532/2014]
 ОИ 1
 ОИ 2
 ОИ 3
 ОИ 4
 ОИ 5
 ОИ 6
 ОИ 7
 ОИ 8
 ОИ 9
 ОИ 10
 ОИ 11
 ОИ 12
 ОИ 13
 УО
 МЗ(а)
 СО
 Забележка: частите в сиво в таблицата по-горе се отнасят до основни изисквания, които не са приложими за обекта на одита.
 10.2. Резултати от одитите на операциите:
 Номер на програмата по CCI
 Наименование на програмата
 А
 Б
 В
 Г
 Д
 Е
 Ж
 З
 Сума в евро, която съответства на съвкупността, от която е формирана извадката
 (7)
 Разходи, отнасящи се за счетоводната година, одитирана за случайната извадка
 Размер на неправомерните разходи в случайната извадка
 Общ процент на грешки
 (8)
 Корекции, направени в резултат на общия процент на грешките
 Остатъчен общ процент на грешките
 Други одитирани разходи
 (9)
 Размер на неправомерните разходи в други одитирани разходи
 Размер
 (10)
 % (11)
 10.3. Изчисления, на които се основават формирането на случайната извадка и общият процент на грешки
 (1) Както е определено в член 2, параграф 14 от Регламент (ЕО) No 223/2014.
 (2) Случайни, системни, необичайни.
 (3) Например: допустимост, обществени поръчки.
 (4) Процентът на грешките на равнище район се оповестява, когато е приложено райониране съгласно член 6, параграф 10 от Делегиран регламент (ЕС) No 532/2014, което обхваща подсъвкупности със сходни характеристики, като операции, които са съставени от финансово участие в единици с висока стойност.
 (5) Общо грешки минус корекциите, посочени в раздел 5.8, разделени на общата съвкупност.
 (6) Общото ниво на сигурност отговаря на една от четирите категории, определени в таблица 2 от приложение II към Делегиран регламент (ЕС) No 532/2014.
 (7) Колона А съответства на съвкупността, от която е съставена произволната извадка, т.е. общия размер на допустимите публични разходи, записани в счетоводната система на сертифициращия орган, включени в заявленията за плащане, подадени до Комисията (в съответствие с член 49, параграф 1, буква а) от Регламент (ЕС) No 223/2014), без отрицателните статистически единици, ако има такива. Пояснения се предоставят в раздел 5.4, ако е необходимо.
 (8) Общият процент на грешки се изчислява преди да се прилагат финансови корекции във връзка с одитираната извадка или съвкупността, от която е формирана случайната извадка. Когато произволната извадка касае повече от един фонд или програма, общият процент на грешките (съгласно изчисленията) в колона Г се отнася до цялата съвкупност. Когато се използва райониране, в раздел 5.7 се предоставя допълнителна информация по райони.
 (9) Когато е приложимо, колона Ж се отнася до разходи, одитирани в рамките на допълнителна извадка. и разходи за случайна извадка извън референтната година (размер).
 (10) Сума на одитираните разходи (в случай че се ползват подизвадки съгласно член 6, параграф 9 от Делегиран регламент (ЕС) No 532/2014, в тази колона се включва само сумата от елементите на разходите, които са били действително


text:
 24.10.2012
 BG
 Официален вестник на Европейския съюз
 L 294/5
 РЕГЛАМЕНТ ЗА ИЗПЪЛНЕНИЕ (ЕС) No 977/2012 НА КОМИСИЯТА
 от 23 октомври 2012 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 23 октомври 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 32,3
 MA
 58,6
 MK
 36,4
 ZZ
 42,4
 0707 00 05
 MK
 30,8
 TR
 122,6
 ZZ
 76,7
 0709 93 10
 TR
 116,3
 ZZ
 116,3
 0805 50 10
 AR
 87,6
 CL
 85,7
 TR
 86,6
 ZA
 88,2
 ZZ
 87,0
 0806 10 10
 BR
 282,8
 MK
 80,9
 TR
 142,2
 ZZ
 168,6
 0808 10 80
 AR
 216,2
 CL
 133,2
 MK
 29,8
 NZ
 141,2
 ZA
 142,9
 ZZ
 132,7
 0808 30 90
 CN
 58,8
 TR
 112,5
 ZZ
 85,7
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 29.7.2014
 BG
 Официален вестник на Европейския съюз
 L 223/22
 РЕГЛАМЕНТ ЗА ИЗПЪЛНЕНИЕ (ЕС) No 823/2014 НА КОМИСИЯТА
 от 28 юли 2014 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 юли 2014 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 TR
 44,1
 XS
 56,8
 ZZ
 50,5
 0707 00 05
 MK
 65,0
 TR
 81,4
 ZZ
 73,2
 0709 93 10
 TR
 94,7
 ZZ
 94,7
 0805 50 10
 AR
 123,5
 BO
 98,4
 CL
 153,3
 NZ
 145,2
 TR
 74,0
 UY
 114,6
 ZA
 133,9
 ZZ
 120,4
 0806 10 10
 BR
 154,3
 CL
 81,7
 EG
 159,6
 MA
 154,4
 TR
 152,4
 ZZ
 140,5
 0808 10 80
 AR
 93,9
 BR
 111,9
 CL
 115,4
 NZ
 130,3
 US
 159,4
 ZA
 116,6
 ZZ
 121,3
 0808 30 90
 AR
 71,8
 CL
 81,4
 NZ
 177,1
 ZA
 90,3
 ZZ
 105,2
 0809 10 00
 MK
 106,1
 TR
 240,9
 XS
 111,2
 ZZ
 152,7
 0809 29 00
 CA
 664,5
 TR
 290,5
 US
 344,6
 ZZ
 433,2
 0809 30
 MK
 72,6
 TR
 139,3
 ZZ
 106,0
 0809 40 05
 BA


text:
 7.7.2012
 BG
 Официален вестник на Европейския съюз
 L 177/23
 РЕГЛАМЕНТ ЗА ИЗПЪЛНЕНИЕ (ЕС) No 609/2012 НА КОМИСИЯТА
 от 6 юли 2012 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 6 юли 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 TR
 50,2
 ZZ
 50,2
 0707 00 05
 TR
 104,1
 ZZ
 104,1
 0709 93 10
 TR
 111,7
 ZZ
 111,7
 0805 50 10
 AR
 90,1
 TR
 54,0
 UY
 78,0
 ZA
 87,5
 ZZ
 77,4
 0808 10 80
 AR
 188,8
 BR
 82,4
 CA
 169,1
 CL
 110,6
 CN
 123,6
 NZ
 132,4
 US
 130,2
 UY
 68,3
 ZA
 114,0
 ZZ
 124,4
 0808 30 90
 AR
 216,0
 CL
 123,4
 CN
 83,4
 NZ
 207,2
 ZA
 116,9
 ZZ
 149,4
 0809 10 00
 TR
 182,6
 ZZ
 182,6
 0809 29 00
 TR
 371,6
 ZZ
 371,6
 0809 30
 TR
 191,8
 ZZ
 191,8
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 21.11.2018
 BG
 Официален вестник на Европейския съюз
 L 294/5
 РЕГЛАМЕНТ ЗА ИЗПЪЛНЕНИЕ (ЕС) 2018/1795 НА КОМИСИЯТА
 от 20 ноември 2018 година
 за установяване на процедура и критерии за извършването на оценка на икономическото равновесие в съответствие с член 11 от Директива 2012/34/ЕС на Европейския парламент и на Съвета
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2012/34/ЕС на Европейския парламент и на Съвета от 21 ноември 2012 г. за създаване на единно европейско железопътно пространство (1), и по-специално член 11, параграф 4, втора алинея от нея,
 като има предвид, че:
 (1)
 С Директива 2012/34/ЕС, изменена от Директива (ЕС) 2016/2370 (2), беше отворен пазарът на вътрешни железопътни услуги за превоз на пътници с цел завършването на единното европейско железопътно пространство. Това може да има последици за организацията и финансирането на железопътните услуги за превоз на пътници, предоставяни съгласно договор за обществени услуги. Държавите членки може да въвеждат в своето законодателство възможността да се отказва достъп до инфраструктурата, когато икономическото равновесие на тези договори за обществени услуги би било нарушено от нови железопътни услуги за превоз на пътници със свободен достъп.
 (2)
 От друга страна, такива услуги, в зависимост от техните специфични характеристики, като например характеристики на качеството, времеви параметри, обслужвани местоназначения и целеви потенциални клиенти, може да не са в пряка конкуренция с обществените услуги и съответно да оказват само ограничено въздействие върху икономическото равновесие на договора за обществени услуги. Освен това може да има положителни мрежови ефекти за операторите на обществени услуги и да бъдат реализирани нетни ползи за пътниците или по-широки социални ползи, които следва да се вземат предвид.
 (3)
 Ето защо е необходимо да се балансират законните интереси на операторите, които изпълняват договор за обществени услуги, и компетентните органи, от една страна, с първостепенните цели за завършването на единното европейско железопътно пространство и реализирането на неговите по-широки социални ползи, от друга страна. С оценката на икономическото равновесие следва да се постигне баланс между тези конкуриращи се интереси.
 (4)
 В Регламент (ЕО) No 1370/2007 на Европейския парламент и на Съвета (3) е определено, че, като възнаграждение за изпълнението на задължения за обществени услуги при предоставянето на железопътни услуги за превоз на пътници, операторите може да получат финансово компенсиране или изключителни права, или и двете. Предоставянето на изключителни права на железопътни оператори обаче не следва да води до затварянето на вътрешните пазари на железопътни услуги за превоз на пътници.
 (5)
 Тези изключителни права не следва да изключват правото на достъп на други железопътни предприятия, освен ако оценката на икономическото равновесие покаже, че, като се вземе предвид стойността на изключителните права, новата железопътна услуга за превоз на пътници би оказала съществено неблагоприятно въздействие върху доходността на услугите, предоставяни по договор за обществени услуги, или върху нетните разходи, които компетентният орган извършва по тяхното предоставяне, или върху двете, в зависимост от предвидените условия за поделяне на риска в договора за обществени услуги.
 (6)
 Оценка на икономическото равновесие следва да се иска само по отношение на железопътни услуги за превоз


text:
на пътници, които не се предоставят по договор за обществени услуги и които или са изцяло нови, или са свързани със съществено изменение на дадена съществуваща услуга. Това понятие обхваща също така търговските услуги, предоставяни от същия оператор, който изпълнява договора за обществени услуги.
 (7)
 Регулаторният орган следва да прецени дали дадено предложено изменение на железопътна услуга за превоз на пътници следва да се счита за съществено. Увеличаването на честотата или броя на спирките би могло да се сметне за съществено изменение. Промяната на цените не следва да се счита за съществено изменение, освен ако тази промяна е несъвместима с обичайното пазарно поведение, а когато е уместно, с бизнес плана, който е представен на регулаторния орган при извършването на предходната оценка на икономическото равновесие.
 (8)
 В решението на регулаторния орган следва да бъде включена оценка на нетните ползи за клиентите, произтичащи от новата железопътна услуга за превоз на пътници в краткосрочен и в дългосрочен план, и следва да се отчете техническата информация, която е предоставена от управителя на инфраструктурата по отношение на съответните инфраструктурни изисквания и очакваните въздействия върху функционирането на мрежата и върху оптималното използване на капацитета от всички заявители.
 (9)
 Регулаторният орган следва да има право както да оценява вероятното въздействие на новата услуга за превоз на пътници, така и да преценява дали това въздействие би било съществено и съответно би нарушило икономическото равновесие на съществуващия договор за обществени услуги.
 (10)
 За да се избегне прекъсването на нова железопътна услуга за превоз на пътници, предоставянето на която вече е започнало, и за да се даде правна сигурност на тази нова услуга по отношение на възможността за нейното извършване, срокът, в рамките на който може да се поиска да бъде направена оценка на икономическото равновесие, следва да бъде ограничен и обвързан с момента на подаване на уведомлението от заявителя за неговия интерес към извършването на нова железопътна услуга за превоз на пътници.
 (11)
 За да бъде допустимо за разглеждане, искането за извършване на оценка на икономическото равновесие следва да включва обосновка и доказателства, че предложената нова услуга ще наруши икономическото равновесие на договора за обществени услуги.
 (12)
 За да се гарантира правната сигурност за всички участващи страни и да се даде възможност на управителя на инфраструктурата да обработва заявките за капацитет в съответствие с процедурата, определена в раздел 3 на глава IV от Директива 2012/34/ЕС, регулаторният орган следва да вземе решение относно икономическото равновесие в рамките на предварително определен срок и при всички случаи преди изтичането на крайния срок за получаване на заявки за капацитет, определен от управителя на инфраструктурата в съответствие с точка 3 от приложение VII към Директива 2012/34/ЕС.
 (13)
 Ако обаче към момента на получаване на уведомлението от заявителя се провежда състезателна тръжна процедура за възлагането на договор за обществени услуги и е поискано извършване на оценка на икономическото равновесие, регулаторният орган може да реши да спре разглеждането на заявлението за нова железопътна услуга за превоз на пътници за ограничен период от време в очакване на възлагането на новия договор за обществени услуги. Спирането следва да


text:
продължи за не повече от 12 месеца от датата на получаване на уведомлението на заявителя или до приключване на тръжната процедура, в зависимост от това кое от двете събития настъпи по-рано.
 Тези специални разпоредби не засягат прилагането на настоящия регламент за договор за обществени услуги, който е в ход към момента на получаването на уведомлението на заявителя. При тези обстоятелства и ако оценката на икономическото равновесие на съществуващия договор за обществени услуги покаже, че може да се предостави достъп, такъв достъп следва да бъде ограничен във времето до изтичането на съществуващия договор за обществени услуги.
 (14)
 Икономическото равновесие на даден договор за обществени услуги следва да се счита за нарушено, ако предложената нова услуга би оказала съществено отрицателно въздействие върху равнището на печалба на оператора на обществените услуги и/или извършването им би довело до значително увеличаване на нетните разходи за компетентния орган.
 (15)
 Когато регулаторният орган преценява дали дадено въздействие е съществено, той следва да взема предвид критерии като например дали новата услуга би изложила на риск жизнеспособността на обществената услуга и би застрашила нейното продължаване, тъй като изпълнението на договора за обществени услуги не би било устойчиво от икономическа гледна точка за оператора на обществени услуги или тъй като то би довело до значително увеличаване на нетните разходи за компетентния орган.
 (16)
 Освен икономическия анализ, регулаторният орган следва също така да оцени и да вземе предвид нетните ползи за клиентите в краткосрочен и средносрочен план, както и всички въздействия върху функционирането на мрежата и използването на капацитета. Регулаторният орган следва да вземе предвид предоставената от управителя на инфраструктурата техническа информация относно съответните изисквания, свързани с инфраструктурата, относно очакваните въздействия върху функционирането на мрежата, както и относно оптималното използване на капацитета от всички заявители.
 (17)
 Икономическият анализ следва да бъде основно насочен към въздействието на предложената нова услуга върху договора за обществени услуги като цяло през целия му срок, в това число изрично засегнатите услуги, като се вземе предвид стойността на всички съществуващи изключителни права, които може да са били предоставени. Не следва да се прилага стриктно или изолирано какъвто и да било предварително определен количествен праг по отношение на вреди, като в националното законодателство не следва да се предвиждат такива прагове. Оценката следва да се основава на обективна методика, приета от регулаторния орган изхождайки от специфичните особености на железопътния транспорт в съответната държава членка.
 (18)
 Когато регулаторният орган стигне до заключението, че новата железопътна услуга за превоз на пътници ще наруши икономическото равновесие на договора за обществени услуги, в решението си той следва да укаже, ако е уместно, възможни промени в новата железопътна услуга за превоз на пътници, които биха позволили предоставянето на достъп. Регулаторният орган може да издава препоръки към компетентния орган, що се отнася до други възможни условия, които биха позволили предоставянето на достъп, и по-специално в контекста на направения от него анализ на нетните ползи за клиентите, произтичащи от новата железопътна услуга за превоз на пътници.
 (19)
 Ако заявлението за достъп се отнася до нова железопътна услуга за превоз на пътници по смисъла на член 3,


text:
точка 36 от Директива 2012/34/ЕС и обективният икономически анализ на регулаторния орган показва, че новата услуга за превоз на пътници би оказала съществено отрицателно въздействие върху икономическото равновесие на даден договор за обществени услуги, регулаторният орган следва да определи условия, които да позволят предоставянето на достъп в съответствие с член 11а от Директива 2012/34/ЕС.
 (20)
 При извършването на всички дейности, свързани с оценката на икономическото равновесие, регулаторният орган не трябва да разкрива поверителна или търговска информация с чувствителен характер, получена от страните. По-специално той следва да заличи съответната информация от решението, което подлежи на публикуване. Всички решения на регулаторни органи, включително такива относно поверителния характер на получената информация, подлежат на съдебен контрол в съответствие с член 56, параграф 10 от Директива 2012/34/ЕС.
 (21)
 Когато се прави оценка на икономическото равновесие по отношение на нова международна услуга за превоз на пътници, без да се засяга принципът на независимост на регулаторните органи при вземането на решения, посочен в член 55, параграф 1 от Директива 2012/34/ЕС, съответните регулаторни органи следва да обменят информация и да си сътрудничат с оглед на постигането на разумно решение на въпроса.
 (22)
 Регулаторните органи следва да споделят най-добри практики при извършването на оценката на икономическото равновесие с цел адаптирането на техните методики с течение на времето и разработването на съгласувана методика за всички държави членки, което може да е в обхвата на член 57, параграф 8 от Директива 2012/34/ЕС.
 (23)
 С Регламент за изпълнение (ЕС) No 869/2014 на Комисията (4) се установяват критерии и процедури за извършването на анализ на основната цел и на оценка на икономическото равновесие по отношение на нови международни железопътни услуги за превоз на пътници. С отварянето на пазара на вътрешни железопътни услуги за превоз на пътници обаче анализът на основната цел е загубил актуалност и следва да се прилагат едни и същи критерии и процедури по отношение на всички нови железопътни услуги за превоз на пътници, независимо от това дали са вътрешни или международни. Следователно Регламент за изпълнение (ЕС) No 869/2014 следва да бъде отменен.
 (24)
 Тъй като член 10 и член 11, параграф 1 от Директива 2012/34/ЕС се прилагат от 1 януари 2019 г., но не са приложими по отношение на влакови услуги, които са започнали преди 12 декември 2020 г., е нужно Регламент за изпълнение (ЕС) No 869/2014 на Комисията да продължи да се прилага след 1 януари 2019 г., но само за нови железопътни услуги за превоз на пътници, които се предвижда да започнат преди 12 декември 2020 г. Прилагането на Регламент за изпълнение (ЕС) No 869/2014 следва да зависи от това дали уведомленията от заявителите са подадени в срок, позволяващ разумното завършване на процеса по издаване на разрешително и изготвяне на разписание, за да може извършването на услугите реално да започне преди 12 декември 2020 г.
 (25)
 Мерките, предвидени в настоящия регламент, са в съответствие със становището на комитета, учреден съгласно член 62, параграф 1 от Директива 2012/34/ЕС,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 Настоящият регламент определя подробно процедурата и критериите, които трябва да бъдат спазвани, когато се определя


text:
дали икономическото равновесие на даден договор за обществени услуги за железопътен транспорт ще бъде нарушено от нова железопътна услуга за превоз на пътници.
 Член 2
 Обхват
 Настоящият регламент се прилага в случаите, когато дадена държава членка е решила да ограничи правото на достъп, предвидено в член 10, параграф 2 от Директива 2012/34/ЕС, за нови железопътни услуги за превоз на пътници между дадена начална и дадена крайна точка, ако един или повече договори за обществени услуги обхващат същия маршрут или алтернативен маршрут, както е предвидено в член 11, параграф 1 от посочената директива.
 Член 3
 Определения
 За целите на настоящия регламент се прилагат следните определения:
 1)
 „нова железопътна услуга за превоз на пътници“ означава железопътна услуга за превоз на пътници, предназначена да се изпълнява като редовна услуга по разписание, която е или изцяло нова, или включва съществено изменение на съществуваща железопътна услуга за превоз на пътници, и по-специално от гледна точка на увеличаване на честотата на услугите или на броя на спирките, и която не се предоставя съгласно договор за обществени услуги;
 2)
 „оценка на икономическото равновесие“ означава процесът на оценяване, описан в член 11, параграфи 1—4 и член 11а от Директива 2012/34/ЕС и описан допълнително в член 10, който се осъществява от регулаторен орган по искане на един или повече субекти според член 11, параграф 2 от Директива 2012/34/ЕС с цел да се определи дали икономическото равновесие на даден договор за обществени услуги ще бъде нарушено от предложената нова железопътна услуга за превоз на пътници;
 3)
 „договор за обществени услуги“ означава обществена поръчка за услуги по смисъла на член 2, буква и) от Регламент (ЕО) No 1370/2007 в областта на железопътния транспорт;
 4)
 „компетентен орган“ означава компетентен орган по смисъла на член 2, буква б) от Регламент (ЕО) No 1370/2007;
 5)
 „нетно финансово въздействие“ означава въздействието на новата железопътна услуга за превоз на пътници върху нетното салдо на разходите и приходите, произтичащи от изпълнението на задълженията по обществените услуги, предвидени в договора за обществени услуги, което включва разумна печалба;
 6)
 „изключително право“ означава право по смисъла на член 2, буква е) от Регламент (ЕО) No 1370/2007.
 Член 4
 Уведомяване за планирана нова железопътна услуга за превоз на пътници
 1. Заявителят уведомява съответните управители на инфраструктура и регулаторни органи за намерението си да извършва нова железопътна услуга за превоз на пътници в съответствие с крайния срок, определен в член 38, параграф 4 от Директива 2012/34/ЕС.
 2. Регулаторните органи разработват и публикуват на своята интернет страница стандартен формуляр за уведомление, който се попълва и подава от заявителя и съдържа следната информация:
 а)
 наименование, адрес, юридическа форма, регистрационен номер (в съответните случаи) на заявителя;
 б)
 данни за контакт с лицето, отговорно за разглеждането на запитвания;
 в)
 данни за лиценз и сертификат за безопасност, притежавани от заявителя, или посочване на етапа от процедурата по получаване на такива;
 г)
 подробна информация за маршрута с посочване на местоположенията на началните и крайните гари, както и всички междинни спирки;
 д)
 планирана начална дата за осъществяване на предложената нова железопътна услуга за превоз на пътници;
 е)
 примерно разписание,


text:
честота и капацитет на предложената нова железопътна услуга за превоз на пътници, включително предложените времена на заминаване, времена на пристигане и връзки, както и всички отклонения от честотата или спирките, посочени в стандартното разписание за всяка от посоките;
 ж)
 примерна информация за подвижния състав, който заявителят планира да използва.
 3. Информацията по отношение на планираното извършване на нова железопътна услуга за превоз на пътници обхваща най-малко първите три години и, доколкото е възможно, първите пет години от извършването на услугата. Регулаторният орган обаче може да се съгласи на по-кратък период.
 4. Регулаторният орган публикува на своята интернет страница стандартния формуляр за уведомление, който е подаден от заявителя, и уведомява следните субекти без излишно забавяне и най-късно в рамките на 10 дни от получаването на попълнения формуляр за уведомление:
 а)
 всеки компетентен орган, който е възложил договор за обществени услуги за железопътна услуга за превоз на пътници по този маршрут или по алтернативен маршрут по смисъла на Директива 2012/34/ЕС;
 б)
 всеки друг заинтересован компетентен орган, който има право да ограничава достъпа според член 11 от Директива 2012/34/ЕС;
 в)
 всяко железопътно предприятие, което извършва услуги по договор за обществени услуги по маршрута на новата железопътна услуга за превоз на пътници или алтернативен маршрут.
 5. Цялата информация, която е предоставена от заявителя чрез стандартния формуляр за уведомление, и всички придружаващи документи се изпращат на регулаторните органи и на управителите на инфраструктура в електронен вид. В надлежно обосновани случаи обаче регулаторният орган може да приеме документите да бъдат подадени на хартиен носител.
 6. Ако уведомлението е непълно, регулаторният орган информира заявителя, че непълни заявки не се разглеждат и дава възможност на заявителя да завърши заявката си в рамките на разумен срок, ненадвишаващ десет работни дни.
 Член 5
 Краен срок за подаване на искане за оценка на икономическото равновесие
 1. Всяко искане за оценка на икономическото равновесие се отправя до регулаторния орган от субектите, посочени в член 11, параграф 2, първа алинея от Директива 2012/34/ЕС, в рамките на определения в тази разпоредба краен срок.
 2. Когато към момента на получаване на посоченото в член 4 уведомление от заявителя се провежда състезателна тръжна процедура за възлагането на договор за обществени услуги, който обхваща същия маршрут или алтернативен маршрут, и крайният срок за подаване на оферти пред компетентния орган е изтекъл, субектите посочени в член 11, параграф 2 от Директива 2012/34/ЕС, може да поискат оценка на икономическото равновесие в рамките на крайния срок, посочен в параграф 1, по отношение на бъдещия договор за обществени услуги.
 Това не засяга прилагането на настоящия регламент за договор за обществени услуги, който е в ход към момента на уведомяването от заявителя.
 3. Ако в рамките на посочения в параграф 1 краен срок не бъде отправено искане за оценка на икономическото равновесие, регулаторният орган своевременно уведомява заявителя и управителя на инфраструктурата. Управителят на инфраструктурата обработва заявката за достъп в съответствие с раздел 3 на глава IV от Директива 2012/34/ЕС.
 Член 6
 Договори за обществени услуги с изключителни права
 Когато компетентен орган е предоставил изключителни права на железопътно предприятие, което изпълнява договор за


text:
обществени услуги в съответствие с член 3 от Регламент (ЕО) No 1370/2007, съществуването на такива права не изключва предоставянето на достъп на заявител за целите на изпълнението на нова железопътна услуга за превоз на пътници, при условие че достъпът не би нарушил икономическото равновесие на договора за обществени услуги.
 Когато извършва оценката съгласно член 10, регулаторният орган обръща специално внимание на стойността на всички такива изключителни права.
 Член 7
 Изисквана информация във връзка с оценката на икономическото равновесие
 1. Субектът, който подава искане за оценка на икономическото равновесие, предоставя следната информация:
 а)
 наименование, адрес, правен субект, регистрационен номер (в съответните случаи) на субекта, подаващ искането;
 б)
 данни за контакт с лицето, отговорно за разглеждане на запитвания;
 в)
 привеждане на доводи, че с новата железопътна услуга за превоз на пътници се рискува да бъде нарушено икономическото равновесие на договора;
 г)
 копие на договора за обществени услуги, ако субектът, подаващ искането, е компетентен орган или железопътното предприятие, изпълняващо договора за обществени услуги.
 2. Регулаторният орган може да изиска всякаква необходима информация, включително, според случая:
 а)
 от компетентния орган:
 1)
 съответни прогнози за движението, търсенето и приходите, включително методиката за изготвяне на прогнозите;
 2)
 когато е приложимо, използваната методика и данните за изчисляване на нетния финансов ефект съгласно член 6, параграф 1 от Регламент (ЕО) No 1370/2007 и приложението към посочения регламент;
 б)
 от железопътното предприятие, което изпълнява договора за обществени услуги:
 1)
 копие на договора за обществени услуги, ако не е представено по параграф 1, буква г);
 2)
 бизнес план на железопътното предприятие за маршрута, който е обхванат от договора за обществени услуги, или алтернативен маршрут;
 3)
 съответни прогнози за движението, търсенето и приходите, включително методиката за изготвяне на прогнозите;
 4)
 информация относно приходите и марж на печалбата, реализирани от предприятието по маршрута, който е обхванат от договора за обществени услуги, или алтернативен маршрут;
 5)
 информация за разписанието на услугите, включително времена на заминаване, междинни спирки, времена на пристигане и връзки;
 6)
 очаквана гъвкавост на услугите (напр. гъвкавост на цените, гъвкавост по отношение на характеристиките на качеството на услугите);
 7)
 инвестиционни разходи и разходи за дейността във връзка с услугите, които се предоставят по договора за обществени услуги, както и промени в разходите и търсенето, причинени от новата железопътна услуга за превоз на пътници;
 в)
 от заявителя — информация относно неговите планове за извършване на новата железопътна услуга за превоз на пътници, в това число:
 1)
 бизнес план;
 2)
 прогноза за движението на пътници и за приходите, включително методиката за изготвяне на прогнозите;
 3)
 ценови стратегии;
 4)
 правила за издаване на билети;
 5)
 спецификации на подвижния състав (напр. коефициент на натоварване, брой на местата, конфигурация на возилата);
 6)
 маркетингова стратегия;
 г)
 от управителя на инфраструктурата:
 1)
 информация относно съответните линии или участъци, за да се гарантира, че новата железопътна услуга за превоз на пътници може да бъде осъществявана чрез използване на тази инфраструктура;
 2)
 информация за потенциалните въздействия на предложената нова железопътна услуга за превоз на пътници върху ефективността и устойчивостта;
 3)
 оценка на въздействията върху използването на капацитет;
 4)
 планове за


text:
развитие на инфраструктурата по отношение на маршрутите, обхванати от предложената нова железопътна услуга за превоз на пътници, в това число указване на времето, когато ще бъдат осъществени тези планове;
 5)
 информация за съответните рамкови споразумения, които са сключени или са в процес на обсъждане, и по-специално с предприятието, изпълняващо договора за обществени услуги.
 Задълженията на управителя на инфраструктурата да представя информация, които са определени в настоящия параграф, първа алинея, буква г), не засягат неговите задължения в рамките на процедурата за разпределяне, посочена в раздел 3 на глава IV от Директива 2012/34/ЕС.
 3. Цялата информация се изпраща на регулаторния орган в електронен вид. В надлежно обосновани случаи обаче регулаторният орган може да приеме документите да бъдат подадени на хартиен носител.
 Член 8
 Поверителност
 1. Регулаторният орган не разкрива търговска информация с чувствителен характер, получена от страните във връзка с оценката на икономическото равновесие.
 2. Субектът, поискал оценката на икономическото равновесие, и заявителят привеждат доводи относно всяко предложено неразкриване на търговска информация с чувствителен характер в момента на представяне на информацията на регулаторния орган. По-специално тази информация може да включва техническа или финансова информация, свързана с ноу-хау на предприятието, бизнес план, структура на разходите, маркетингови и ценови стратегии, източници на доставки и пазарни дялове. Регулаторният орган заличава цялата търговска информация с чувствителен характер от своето решение преди изпращането на уведомление за него и публикуването му в съответствие с член 11, параграф 5. Информацията, включена в стандартния формуляр за уведомление, както е посочено в член 4, параграф 2, не се счита за търговска информация с чувствителен характер.
 3. Ако регулаторният орган установи, че причините за неразкриване, предвидени в параграф 2, не може да бъдат приети, това решение се съобщава на страната, която е поискала поверителност, и се обосновава в писмен вид най-малко две седмици преди приемането на решението по член 11, параграф 1).
 4. Решението на регулаторния орган по отношение на поверителността подлежи на съдебен контрол в съответствие с член 56, параграф 10 от Директива 2012/34/ЕС. Регулаторният орган не разкрива оспорваната информация, докато националният съд не излезе с решение относно поверителността.
 Член 9
 Процедура за извършването на оценка на икономическото равновесие
 1. В рамките на един месец от получаването на искането за оценка на икономическото равновесие регулаторният орган може да поиска от субекта, който е подал искането, да му представи допълнителна информация, която счита за необходима, в съответствие с член 7, параграф 2. Субектът, подал искането, представя тази информация в рамките на разумен срок, определен от регулаторния орган. Регулаторният орган може да поиска още информация, ако счита, че получената допълнителна информация не е достатъчна.
 2. В случай че шест седмици преди крайната дата за получаване на заявки за капацитет, определена в съответствие с точка 3 от приложение VII към Директива 2012/34/ЕС, представената информация от субекта, подал искането, все още е непълна, регулаторният орган извършва оценката въз основа на наличната информация. Ако обаче регулаторният орган счита, че информацията не е достатъчна, за да извърши оценката, той отхвърля искането.
 3. В рамките на един месец от получаването на искането за оценка на икономическото равновесие регулаторният


text:
орган отправя искане така също до други страни, посочени в член 7, параграф 2, да му предоставят необходимата информация за извършването на оценката в съответствие с тази разпоредба, доколкото въпросната информация разумно може да бъде предоставена от съответната страна. Когато така предоставената информация е непълна, регулаторният орган може да поиска допълнителни разяснения, като определи разумни крайни срокове.
 4. В случай че шест седмици преди крайната дата за получаване на заявки за капацитет, определена в съответствие с точка 3 от приложение VII към Директива 2012/34/ЕС, представената информация от заявителя, който иска достъп, все още е непълна, регулаторният орган извършва оценката въз основа на наличната информация. Ако обаче регулаторният орган счита, че предоставената от заявителя информация не е достатъчна за извършването на оценката, той приема решение, в резултат на което достъпът бива отказан.
 5. Когато предприятието, изпълняващо договора за обществени услуги, не е подаващият искането субект и когато шест седмици преди крайната дата за получаване на заявки за капацитет, определена в съответствие с точка 3 от приложение VII към Директива 2012/34/ЕС, представената информация от субекта, подал искането, все още е непълна, регулаторният орган извършва оценката въз основа на наличната информация. Ако обаче регулаторният орган счита, че предоставената информация не е достатъчна за извършването на оценката, той приема решение, в резултат на което се дава достъп.
 6. Регулаторният орган приема решение в рамките на шест седмици от получаването на цялата съответна информация, и при всички случаи преди крайната дата за получаване на заявки за капацитет, определена в съответствие с точка 3 от приложение VII към Директива 2012/34/ЕС. Регулаторният орган своевременно информира управителя на инфраструктурата за своето решение.
 7. Когато е поискана оценка на икономическото равновесие в съответствие с член 5, параграф 2 по отношение на договор за обществени услуги, който е в процес на състезателна тръжна процедура, регулаторният орган може да спре разглеждането на предложеното заявление за нова услуга за железопътен превоз на пътници за максимален период от 12 месеца, считано от датата на получаване на уведомлението на заявителя на новата железопътна услуга за превоз на пътници, или до приключване на тръжната процедура, в зависимост от това кое от двете събития настъпи по-рано.
 Член 10
 Съдържание на оценката на икономическото равновесие и критерии за оценка
 1. Регулаторният орган прави оценка дали предложената нова железопътна услуга за превоз на пътници би нарушила икономическото равновесие на даден договор за обществени услуги. Икономическото равновесие се счита за нарушено, когато новата железопътна услуга за превоз на пътници ще окаже съществено отрицателно въздействие най-малко върху един от следните елементи:
 а)
 рентабилността на услугите, които железопътното предприятие извършва по силата на договора за обществени услуги;
 б)
 нетните разходи за компетентния орган, който възлага договора за обществени услуги.
 2. Анализът се отнася до договора за обществени услуги като цяло и за целия му срок, а не до отделни услуги, които се извършват по него. Може да се прилагат предварително определени прагове или конкретни критерии, но не строго или изолирано от другите критерии.
 3. Регулаторният орган оценява нетното финансово въздействие на новата железопътна услуга за превоз на пътници върху договора за


text:
обществени услуги. Анализът на разходите и приходите, генерирани при извършването на услугите, които са обхванати от договора за обществени услуги, след навлизането на пазара на новата железопътна услуга за превоз на пътници, включва следните елементи:
 а)
 изменение на направените разходи и получените приходи от железопътното предприятие при изпълнението на договора за обществени услуги (включително, когато е уместно, икономии от разходи, като например произтичащите от това, че не се подменя подвижен състав с изтичащ срок на експлоатация или не се продължават изтичащи договори на служители);
 б)
 финансови ефекти по договора за обществени услуги, които са възникнали в рамките на мрежата благодарение на предложената нова железопътна услуга за превоз на пътници (като привличането на пътници, които биха могли да се заинтересуват от връзка с регионална услуга, обхваната от договора за обществени услуги);
 в)
 възможни конкурентни реакции от страна на железопътното предприятие, което изпълнява договора за обществени услуги;
 г)
 въздействие върху съответните инвестиции, извършвани от железопътните предприятия или от компетентните органи, например в подвижен състав;
 д)
 стойността на всички съществуващи изключителни права.
 4. Регулаторният орган оценява значимостта на въздействието, като отчита по-специално установените договорености между компетентния орган и железопътното предприятие, което извършва обществените услуги, включително, когато е приложимо, равнището на компенсацията, определена в съответствие с приложението към Регламент (ЕО) No 1370/2007 или в резултат на процедура за възлагане на договори, основана на състезателен принцип, както и всички механизми за споделяне на рискове, като например рисковете, свързани с трафика или приходите.
 5. Регулаторният орган оценява също така:
 а)
 нетните ползи за клиентите, произтичащи от новата железопътна услуга за превоз на пътници в краткосрочен и средносрочен план;
 б)
 въздействието на новата железопътна услуга за превоз на пътници върху изпълнението и качеството на железопътните услуги;
 в)
 въздействието на новата железопътна услуга за превоз на пътници върху изготвянето на разписанието за железопътните услуги.
 6. Когато регулаторният разглежда повече от едно заявление за достъп, той може да приеме различни решения по получените заявления въз основа на анализ на съответните им въздействия върху икономическото равновесие на договора за обществени услуги, ефектите върху конкуренцията, нетните ползи за клиентите и мрежовите въздействия, както и тяхното съвкупно влияние върху икономическото равновесие на договора за обществени услуги.
 7. Оценката, която се извършва в съответствие с настоящия член, не засяга задължението на регулаторния орган да докладва на националните органи по въпроси, свързани с държавни помощи, в съответствие с член 56, параграф 12, втора алинея от Директива 2012/34/ЕС.
 Член 11
 Резултат от оценката на икономическото равновесие
 1. В резултат на направената в съответствие с член 9 и член 10 оценка на икономическото равновесие, регулаторният орган взема решение по член 11, параграф 2 от Директива 2012/34/ЕС, въз основа на което правото на достъп до железопътната инфраструктура се предоставя, изменя се, предоставя се само при определени условия или се отказва.
 2. Когато новата железопътна услуга за превоз на пътници би нарушила икономическото равновесие на даден договор за обществени услуги, регулаторният орган:
 а)
 по целесъобразност указва възможни промени по новата железопътна услуга за превоз на пътници, като изменение на честотата, маршрутите, междинните спирки или разписанието, които биха осигурили


text:
изпълнението на условията за предоставяне на правото на достъп, предвидено в член 10, параграф 2 от Директива 2012/34/ЕС; и/или
 б)
 може да издава препоръки към компетентните органи, когато това е уместно, с оглед на нетните ползи за клиентите, посочени в член 10, параграф 5, буква а) от настоящия регламент, по отношение на други промени, несвързани с новата услуга за превоз на пътници, които биха осигурили изпълнението на условията за предоставяне на правото на достъп.
 3. Когато искането за достъп се отнася за извършването на нова услуга по смисъла на член 3, параграф 36 от Директива 2012/34/ЕС, следвайки процедурата и анализа, определени в настоящия регламент, регулаторният орган действа в съответствие с член 11а от Директива 2012/34/ЕС.
 4. При обстоятелствата, описани във втория абзац от член 5, параграф 2, ако оценката на икономическото равновесие на съществуващия договор за обществени услуги покаже, че може да се предостави достъп, той е ограничен във времето до приключване на оценката на икономическото равновесие, която трябва да се направи в съответствие с първия абзац от член 5, параграф 2 и член 9, параграф 7.
 5. Регулаторният орган предоставя неповерителна версия на своето решение на субектите, посочени в член 11, параграф 3 от Директива 2012/34/ЕС и я публикува на своята интернет страница.
 Член 12
 Сътрудничество между регулаторните органи, които са компетентни по отношение на предложена нова международна услуга за превоз на пътници
 1. При получаването на уведомление от заявител за неговото намерение да започне нова международна услуга за превоз на пътници, регулаторният орган информира другите регулаторни органи, които са компетентни за маршрута на предложената нова услуга. Съответните регулаторни органи проверяват получената информация и се уведомяват взаимно за установени несъответствия.
 2. При получаването на искане от субектите, посочени в член 11, параграф 2 от Директива 2012/34/ЕС, за извършването на оценка на икономическото равновесие, регулаторният орган информира за това другите компетентни регулаторни органи.
 3. Регулаторните органи си предоставят взаимно резултатите от съответните извършвани от тях оценки на икономическото равновесие, за да се даде на останалите регулаторни органи достатъчна възможност за представяне на коментари по резултатите от тези оценки, преди да бъдат завършени. Те си сътрудничат с цел намирането на решение на въпроса в съответствие с член 57 от Директива 2012/34/ЕС.
 4. При всеки обмен на информация относно оценките регулаторните органи спазват задълженията за поверителност на търговската информация с чувствителен характер, получена от страните, които са участвали в извършването на оценките. Те може да използват информация само за съответния случай.
 Член 13
 Такси
 Държава членка или регулаторен орган може да реши, че за оценката на икономическото равновесие е необходимо субектът, поискал оценката, да заплати такса.
 Член 14
 Методика
 1. Регулаторният орган използва ясна, прозрачна и недискриминационна методика за извършването на оценката, която се публикува на неговата интернет страница.
 2. Регулаторните органи обменят опит и най-добри практики във връзка с прилагането на съответните си методики в рамките на мрежата, създадена по член 57, параграф 1 от Директива 2012/34/ЕС.
 Член 15
 Отмяна
 Регламент за изпълнение (ЕС) No 869/2014 се отменя, считано от 12 декември 2020 г. Той се прилага за уведомления от заявители,


text:
получени след 1 януари 2019 г., само ако са подадени достатъчно рано, за да може новите железопътни услуги за превоз на пътници да започнат преди 12 декември 2020 г.
 Член 16
 Влизане в сила и прилагане
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 1 януари 2019 г., навреме за работното разписание, което започва на 12 декември 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 ноември 2018 година.
 За Комисията
 Председател
 Jean-Claude JUNCKER
 (1) ОВ L 343, 14.12.2012 г., стр. 32.
 (2) Директива (ЕС) 2016/2370 на Европейския парламент и на Съвета от 14 декември 2016 г. за изменение на Директива 2012/34/ЕС по отношение на отварянето на пазара на вътрешни услуги за железопътни пътнически превози и управлението на железопътната инфраструктура (ОВ L 352, 23.12.2016 г., стр. 1).
 (3) Регламент (ЕО) No 1370/2007 на Европейския парламент и на Съвета от 23 октомври 2007 г. относно обществените услуги за пътнически превоз с железопътен и автомобилен транспорт и за отмяна на регламенти (ЕИО) No 1191/69 и (ЕИО) No 1107/70 на Съвета (ОВ L 315, 3.12.2007 г., стр. 1).
 (4) Регламент за изпълнение (ЕС) No 869/2014 на Комисията от 11 август 2014 г. относно нови железопътни услуги за превоз на пътници (ОВ L 239, 12.8.2014 г., стр. 1).


text:
 10.3.2015
 BG
 Официален вестник на Европейския съюз
 L 65/7
 РЕГЛАМЕНТ ЗА ИЗПЪЛНЕНИЕ (ЕС) 2015/387 НА КОМИСИЯТА
 от 5 март 2015 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87, е необходимо да се приемат мерки относно класирането на стоките, посочени в приложението към настоящия регламент.
 (2)
 С Регламент (ЕИО) No 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
 (3)
 В съответствие с тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
 (4)
 Целесъобразно е да се предвиди обвързващата тарифна информация, издадена във връзка с обхванатите от настоящия регламент стоки, която не е в съответствие с настоящия регламент, да може да продължи да бъде използвана от титуляря за известен период от време в съответствие с член 12, параграф 6 от Регламент (ЕИО) No 2913/92 на Съвета (2). Този период следва да бъде определен на три месеца.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
 Член 2
 Обвързващата тарифна информация, която не е в съответствие с настоящия регламент, може да продължи да бъде ползвана съгласно член 12, параграф 6 от Регламент (ЕИО) No 2913/92 за срок от три месеца от датата на влизане в сила на настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 март 2015 година.
 За Комисията,
 от името на председателя,
 Heinz ZOUREK
 Генерален директор на генерална дирекция „Данъчно облагане и митнически съюз“
 (1) ОВ L 256, 7.9.1987 г., стр. 1.
 (2) Регламент (ЕИО) No 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
 ПРИЛОЖЕНИЕ
 Описание на стоките
 Класиране
 (код по КН)
 Основания
 (1)
 (2)
 (3)
 Електрически апарат, състоящ се от цилиндричен метален корпус, съдържащ лампа, която излъчва ултравиолетова светлина, и електронен модул със светлинни индикатори за състоянието на апарата.


text:
Мощността на ултравиолетовата светлина варира между 14 и 39 W. Апаратът се захранва със стандартно напрежение от 220 V.
 Предназначен е да бъде използван за фотохимично пречистване на вода. Пречистването се извършва чрез ултравиолетово облъчване на преминаващата през апарата вода, като по този начин се унищожават намиращите се в нея бактерии, вируси и други микроорганизми. Апаратът е предназначен за използване в домашни, медицински или промишлени условия.
 8421 21 00
 Класирането се определя от общи правила 1 и 6 за тълкуване на Комбинираната номенклатура и описанието на кодове по КН 8421 и 8421 21 00.
 Функцията на апарата е да пречиства вода, което е функция, описана в позиция 8421. Фактът, че бактериите, вирусите и другите микроорганизми не се отделят физически, а биват унищожавани, не изключва класиране в посочената позиция. Позицията обхваща филтри и пречиствателни устройства от всякакви видове (вж. също Обяснителните бележки към Хармонизираната система за позиция 8421, точка II). Следователно се изключва класиране в позиция 8543 като електрически машини и апарати със специфична функция, неупоменати, нито включени другаде.
 Поради това апаратът трябва да бъде класиран в код по КН 8421 21 00 като апарат за филтриране или пречистване на води.


text:
 7.6.2019
 BG
 Официален вестник на Европейския съюз
 L 149/53
 РЕГЛАМЕНТ ЗА ИЗПЪЛНЕНИЕ (ЕС) 2019/935 НА КОМИСИЯТА
 от 16 април 2019 година
 за определяне на правила за прилагането на Регламент (ЕС) No 1308/2013 на Европейския парламент и на Съвета по отношение на методите на анализ за определяне на физичните, химичните и органолептичните характеристики на лозаро-винарските продукти и уведомяването относно решенията на държавите членки по отношение на повишаването на естественото алкохолно съдържание
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 80, параграф 5, член 91, букви в) и г) и член 223, параграф 3 от него,
 като има предвид, че:
 (1)
 Регламент (ЕО) No 1234/2007 на Съвета (2) беше отменен и заменен с Регламент (ЕС) No 1308/2013. В част II, дял II, глава I, раздел 1 от Регламент (ЕС) No 1308/2013 се определят правилата по отношение на категориите лозаро-винарски продукти, енологичните практики и приложимите ограничения и се оправомощава Комисията да приема делегирани актове и актове за изпълнение в тази връзка. С цел да се осигури гладкото функциониране на пазара на вино с оглед на новата нормативна уредба, трябва да бъдат приети някои правила посредством такива актове. Тези актове следва да заменят разпоредбите на Регламент (ЕО) No 606/2009 на Комисията (3), който се отменя с Делегиран регламент (ЕС) 2019/934 на Комисията (4).
 (2)
 Съгласно член 80, параграф 5 и член 91, буква г) от Регламент (ЕС) No 1308/2013, когато е необходимо, Комисията определя правила за методите на анализ за определяне на физичните, химичните и органолептичните характеристики на лозаро-винарските продукти. Методите се основават на всички подходящи методи, препоръчани и публикувани от Международната организация по лозата и виното (OIV), освен ако те биха били неефективни или неподходящи. Освен това с член 91, буква в) от Регламент (ЕС) No 1308/2013 Комисията се оправомощава да определя правила за проверка дали тези продукти са преминали през обработки, противоречащи на разрешените енологични практики в Съюза.
 (3)
 Методът на анализ за определяне дали лозаро-винарските продукти съдържат алил изотиоцианат е определен в приложението към настоящия регламент. Що се отнася до другите методи за определяне дали продуктите са преминали през обработки, противоречащи на разрешените енологични практики, следва да се прилагат правилата, разрешени от съответната държава членка.
 (4)
 В част I, раздел А, точка 3 от приложение VIII към Регламент (ЕС) No 1308/2013 се предвижда задължение за държавите членки да уведомяват Комисията за всяко повишаване на граничните стойности, посочени в точка 2 от същия раздел. Следва да се предвидят начини за подаването на тази информация от държавите членки до Комисията.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Приложно поле
 С настоящия регламент се установяват правила за прилагане на дял II, глава I


text:
от Регламент (ЕС) No 1308/2013 по отношение на методите на анализ за определяне на физичните, химичните и органолептичните характеристики на лозаро-винарските продукти, както и по отношение на уведомяването относно решенията на държавите членки да разрешат повишаване на естественото алкохолно съдържание.
 Член 2
 Методи на анализ, приложими в Съюза
 Методите на анализ, посочени в член 75, параграф 5, буква г) от Регламент (ЕС) No 1308/2013, които да бъдат използвани за проверка на граничните стойности, установени в правилата на Съюза за използването на алил изотиоцианат при производството на някои лозаро-винарски продукти, са установени в приложението към настоящия регламент.
 Член 3
 Уведомяване относно решенията на държавите членки да разрешат повишаване на естественото алкохолно съдържание
 1. Държавите членки, които разрешат повишаване на естественото алкохолно съдържание в съответствие с част I, раздел А, точка 3 от приложение VIII към Регламент (ЕС) No 1308/2013, уведомяват Комисията за това в срок от един месец след предоставянето на дерогацията. В уведомлението държавите членки определят регионите и сортовете, засегнати от решението, и представят данни и доказателства, които показват, че климатичните условия са били изключително неблагоприятни в съответните региони.
 2. Уведомяването се извършва в съответствие с Делегиран регламент (ЕС) 2017/1183 на Комисията (5) и Регламент за изпълнение (ЕС) 2017/1185 на Комисията (6).
 3. Комисията от своя страна съобщава тази информация на останалите държави членки.
 Член 4
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 7 декември 2019 година.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 април 2019 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (ОВ L 299, 16.11.2007 г., стр. 1).
 (3) Регламент (ЕО) No 606/2009 на Комисията от 10 юли 2009 г. относно определяне на някои правила за прилагане на Регламент (ЕО) No 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).
 (4) Делегиран регламент (ЕС) 2019/934 на Комисията от 12 март 2019 година за допълнение на Регламент (ЕС) No 1308/2013 на Европейския парламент и на Съвета по отношение на лозарските райони, където алкохолното съдържание може да бъде увеличено, разрешените енологични практики и ограниченията, приложими към производството и съхраняването на лозаро-винарските продукти, минималния съдържим процент алкохол във вторичните продукти и тяхното отстраняване, както и публикуването на досиетата на OIV (вж. страница 1 от настоящия брой на Официален вестник).
 (5) Делегиран регламент (ЕС) 2017/1183 на Комисията от 20 април 2017 г. за допълване на регламенти (ЕС) No 1307/2013 и (ЕС) No 1308/2013 на Европейския парламент и на Съвета по отношение на уведомленията до Комисията относно информация и документи (ОВ L 171, 4.7.2017 г., стр. 100).
 (6) Регламент за изпълнение (ЕС) 2017/1185 на Комисията от 20 април 2017 г.


text:
за определяне на правила за прилагане на регламенти (ЕС) No 1307/2013 и (ЕС) No 1308/2013 на Европейския парламент и на Съвета по отношение на уведомленията до Комисията относно информация и документи и за изменение и отмяна на няколко регламента на Комисията (ОВ L 171, 4.7.2017 г., стр. 113).
 ПРИЛОЖЕНИЕ
 СПЕЦИФИЧНИ МЕТОДИ НА АНАЛИЗ, ПРИЛОЖИМИ В СЪЮЗА
 АЛИЛ ИЗОТИОЦИАНАТ
 1. Същност на метода
 Алил изотиоцианатът, съдържащ се във виното, се изолира чрез дестилация и се определя посредством газова хроматография.
 2. Реагенти
 2.1. Абсолютен етанол.
 2.2. Стандартен разтвор: разтвор на алил изотиоцианат в абсолютен алкохол, съдържащ 15 mg/l активен алил изотиоцианат.
 2.3. Смес — замразител, състояща се от етанол и сух лед (температура – 60 °C).
 3. Апаратура
 3.1. Дестилационен апарат с непрекъснат поток на азот, както е показано на схемата.
 3.2. Подгряващ кожух с термостатичен регулатор.
 3.3. Дебитометър.
 3.4. Газов хроматограф с пламъко-фотометричен детектор, снабден със селективен филтър за съединенията на сяра (λ = 394 nm), или друг подходящ детектор.
 3.5. Хроматографска колона от неръждаема стомана с вътрешен диаметър 3 mm и дължина 3 m; пълна с Carbowax 20 M върху 10 % на Chromosorb WHP, 80—100 светло сечение на сито.
 3.6. Микроспринцовка от 10 μl.
 4. Процедура
 В дестилационната колба се наливат 2 l вино; в двете епруветки за събиране на дестилат се добавят няколко милилитра етанол (точка 2.1.), така че порьозните части на тръбите за газова дисперсия да бъдат напълно покрити. Двете епруветки се изстудяват външно със сместа — замразител. Колбата се свързва с епруветките за събиране на дестилата и се пропуска азот с дебит 3 l на час. Виното се загрява до 80°С с подходящо регулиране на температурата на загряващия кожух и се отделят 45—50 ml от дестилата.
 Хроматографът се стабилизира; препоръчва се да се използват следните параметри:
 —
 температура на инжектора: 200 °C,
 —
 температура на колонката: 130 °C,
 —
 газ носител хелий с дебит: 20 ml/min.
 С помощта на микроспринцовка се въвежда определено количество стандартен разтвор, така че пикът, съответстващ на алил изотиоцианата, да се открои лесно на хроматограмата.
 По същия начин в хроматографа се въвежда и аликвотно количество от дестилата. Прави се проверка дали времето на задържане на получения пик съответства на времето на задържане на алил изотиоцианата.
 При описаните за опита условия никоя естествена съставка на виното не води до интерференция, съответстваща на времето на задържане на изследваното вещество.
 Апарат за дестилация в поток от азот


text:
 1.11.2013
 BG
 Официален вестник на Европейския съюз
 L 292/3
 РЕГЛАМЕНТ ЗА ИЗПЪЛНЕНИЕ (ЕС) No 1077/2013 НА КОМИСИЯТА
 от 31 октомври 2013 година
 относно разрешаването на препарат от Enterococcus faecium NBIMCC 8270 Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 и Streptococcus thermophilus NBIMCC 8253 като фуражна добавка за прасенца сукалчета (притежател на разрешителното Lactina Ltd.)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда издаването на разрешително за използване на добавки при храненето на животните, както и основанията и процедурите за предоставяне на такова разрешително.
 (2)
 В съответствие с член 7 от Регламент (ЕО) No 1831/2003 беше подадено заявление за разрешително за препарата от Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 и Streptococcus thermophilus NBIMCC 8253. Посоченото заявление беше придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (3)
 Заявлението се отнася до разрешаването на препарат от Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 и Streptococcus thermophilus NBIMCC 8253 като фуражна добавка за прасенца сукалчета, която следва да бъде класифицирана в категорията „зоотехнически добавки“.
 (4)
 Европейският орган за безопасност на храните (Органът) заключи в становището си от 12 март 2013 г. (2), че при предложените условия на употреба препаратът от Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 и Streptococcus thermophilus NBIMCC 8253 не оказва неблагоприятно въздействие върху здравето на животните, човешкото здраве или околната среда. Органът призна, че препаратът има потенциал за увеличаване на телесното тегло при прасенца сукалчета. Органът не счита, че са необходими специални изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) No 1831/2003.
 (5)
 При оценката на този препарат се установи, че са изпълнени условията за разрешителното, предвидени в член 5 от Регламент (ЕО) No 1831/2003. Поради това употребата на посочения препарат следва да бъде разрешена съгласно указаното в приложението към настоящия регламент.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Препаратът, посочен в приложението, принадлежащ към категорията „зоотехнически добавки“ и към функционалната група „стабилизатори на чревната флора“, се разрешава като добавка при храненето на животните при условията, определени в същото приложение.
 Член 2
 Настоящият регламент влиза в сила на двадесетия ден след


text:
публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31 октомври 2013 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) EFSA Journal (Бюлетин на ЕОБХ) 2013 г.; 11(4):3170.
 ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
 Срок на валидност на разрешителното
 CFU/kg пълноценен фураж със съдържание на влага 12 %
 Категория „зоотехнически добавки“. Функционална група: стабилизатори на чревната флора
 4b1891
 Lactina Ltd
 Enterococcus faecium NBIMCC 8270
 Lactobacillus acidophilus NBIMCC 8242, Lactobacillus helveticus NBIMCC 8269
 Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244
 и
 Streptococcus thermophilus NBIMCC 8253
 Състав на добавката
 Препарат от:
 Enterococcus faecium NBIMCC 8270 (минимум 1,4 × 109 CFU/g добавка),
 Lactobacillus acidophilus NBIMCC 8242 (минимум 8 × 108 CFU/g добавка), Lactobacillus helveticus NBIMCC 8269 (минимум 5 × 108 CFU/g добавка), Lactobacillus delbrueckii ssp. lactis NBIMCC 8250 (минимум 2 × 108 CFU/g добавка), Lactobacillus delbrueckii ssp. bulgaricus NBIMCC 8244 (минимум 3 × 108 CFU/g добавка) и
 Streptococcus thermophilus NBIMCC 8253 (минимум 1,8 × 109 CFU/g добавка) с минимално съдържание 5 × 109 CFU/g добавка (общо количество)
 В твърдо състояние
 Характеристика на активното вещество
 Жизнеспособни клетки на:
 Enterococcus faecium NBIMCC 8270
 Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 и
 Streptococcus thermophilus NBIMCC 8253
 Метод за анализ
 (1)
 Преброяване на:
 Enterococcus faecium NBIMCC 8270
 Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 и Streptococcus thermophilus NBIMCC 8253: метод чрез разстилане върху пластина (EN 15787).
 Идентификация на Enterococcus faecium NBIMCC 8270, Lactobacillus acidophilus NBIMCC 8242, Lactobacillus helveticus NBIMCC 8269, Lactobacillus delbrueckii ssp. lactis NBIMCC 8250, Lactobacillus delbrueckii ssp. bulgaricus NBIMCC 8244 и
 Streptococcus thermophilus NBIMCC 8253: пулсова гел електрофореза (PFGE).
 Прасенца сукалчета
 —
 5 × 109
 —
 1.
 В упътването за употреба на добавката и премикса да се посочат условията на съхранение и устойчивостта при гранулиране.
 2.
 За прасенца сукалчета на възраст до 35 дни.
 3.
 Мерки за безопасност: препоръчително е по време на работа да се използват средства за дихателна защита и ръкавици.
 21 ноември 2023 г.
 (1) Подробна информация относно методите за анализ може да бъде намерена на интернет адреса на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx


text:
 29.11.2011
 BG
 Официален вестник на Европейския съюз
 L 314/29
 РЕГЛАМЕНТ ЗА ИЗПЪЛНЕНИЕ (ЕС) No 1226/2011 НА КОМИСИЯТА
 от 28 ноември 2011 година
 за определяне на фиксирани стойности при внос за определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 в изпълнение на резултатите от Уругвайския кръг от многостранни търговски преговори Регламент за изпълнение (ЕС) No 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
 ПРИЕ НАСТОЯЩИЯ РЕГЛАМЕНТ:
 Член 1
 Фиксираните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила на 29 ноември 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 28 ноември 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Фиксирани стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Кодове на трети страни (1)
 Фиксирана вносна стойност
 0702 00 00
 AL
 59,8
 IL
 98,1
 MA
 52,7
 TN
 143,0
 TR
 82,9
 ZZ
 87,3
 0707 00 05
 EG
 188,1
 TR
 108,0
 ZZ
 148,1
 0709 90 70
 MA
 36,3
 TR
 131,9
 ZZ
 84,1
 0805 20 10
 MA
 67,0
 ZZ
 67,0
 0805 20 30, 0805 20 50, 0805 20 70, 0805 20 90
 HR
 50,4
 IL
 77,8
 TR
 76,7
 ZZ
 68,3
 0805 50 10
 TR
 59,7
 ZA
 49,5
 ZZ
 54,6
 0808 10 80
 CA
 104,5
 CL
 90,0
 CN
 74,9
 MK
 36,4
 NZ
 41,5
 US
 134,2
 ZA
 148,1
 ZZ
 89,9
 0808 20 50
 CN
 72,7
 TR
 137,2
 ZZ
 105,0
 (1) Номенклатура на страните, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


text:
 23.6.2017
 BG
 Официален вестник на Европейския съюз
 L 162/1
 РЕГЛАМЕНТ ЗА ИЗПЪЛНЕНИЕ (ЕС) 2017/1109 НА КОМИСИЯТА
 от 21 юни 2017 година
 за отмяна на временното прекратяване на подаването на заявления за лицензии за внос в рамките на тарифните квоти, открити по силата на Регламент (ЕО) No 891/2009 в сектора на захарта
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1), и по-специално член 188, параграфи 1 и 3 от него,
 като има предвид, че:
 (1)
 С Регламент (ЕО) No 891/2009 на Комисията (2) бяха открити годишни тарифни квоти за внос на продукти от сектора на захарта.
 (2)
 Подаването на заявления за лицензии за внос, отнасящи се до пореден номер 09.4320, бе временно прекратено от 28 септември 2016 г. по силата на Регламент за изпълнение (ЕС) 2016/1728 на Комисията (3).
 (3)
 С Регламент за изпълнение (ЕС) 2017/1085 на Комисията (4) се увеличи годишното количество за този пореден номер. Поради това временното прекратяване на подаването на заявления следва да бъде отменено.
 (4)
 За да се гарантира ефективността на мярката, настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Отменя се временното прекратяване на подаването на заявления за лицензии за внос, отнасящи се до пореден номер 09.4320, което бе въведено по силата на Регламент за изпълнение (ЕС) 2016/1728.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 21 юни 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) Регламент (ЕО) No 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).
 (3) Регламент за изпълнение (ЕС) 2016/1728 на Комисията от 27 септември 2016 г. за определяне на коефициента на разпределение за количествата, за които се отнасят подадените от 8 до 14 септември 2016 година заявления за лицензии за внос в рамките на тарифните квоти, открити по силата на Регламент (ЕО) No 891/2009 в сектора на захарта, и за временно прекратяване на подаването на заявления за такива лицензии (ОВ L 261, 28.9.2016 г., стр. 7).
 (4) Регламент за изпълнение (ЕС) 2017/1085 на Комисията от 19 юни 2017 г. за изменение на Регламент (ЕО) No 891/2009 за откриване и управление на някои тарифни квоти на Общността в сектора на захарта (ОВ L 156, 20.6.2017 г., стр. 19).


text:
 20.1.2020
 BG
 Официален вестник на Европейския съюз
 L 15/5
 РЕГЛАМЕНТ ЗА ИЗПЪЛНЕНИЕ (ЕС) 2020/43 НА КОМИСИЯТА
 от 17 януари 2020 година
 за изменение на Регламент (ЕС) No 37/2010 с цел класифициране на субстанцията циклезонид по отношение на максимално допустимата ѝ стойност на остатъчни количества
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) No 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) No 726/2004 на Европейския парламент и на Съвета (1), и по-специално член 14 във връзка с член 17 от него,
 като взе предвид становището на Европейската агенция по лекарствата, изготвено на 21 февруари 2019 г. от Комитета по лекарствените продукти за ветеринарна употреба,
 като има предвид, че:
 (1)
 Съгласно член 17 от Регламент (ЕО) No 470/2009 максимално допустимите стойности на остатъчните количества (МДСОК) за фармакологичноактивните субстанции, предназначени за употреба в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, се установяват в регламент.
 (2)
 Фармакологичноактивните субстанции и тяхната класификация по отношение на МДСОК в храните от животински произход са посочени в таблица 1 от приложението към Регламент (ЕС) No 37/2010 на Комисията (2).
 (3)
 Субстанцията циклезонид не е включена в посочената таблица.
 (4)
 До Европейската агенция по лекарствата (ЕМА) бе подадено заявление за установяване на МДСОК за циклезонид при еднокопитни животни.
 (5)
 Въз основа на становището на Комитета по лекарствените продукти за ветеринарна употреба ЕМА препоръча установяването на МДСОК за субстанцията циклезонид в тъкани на еднокопитни животни, с изключение на животни, от които се добива мляко за консумация от човека.
 (6)
 В съответствие с член 5 от Регламент (ЕО) No 470/2009 ЕМА трябва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия вид животни, или МДСОК, установени за фармакологичноактивна субстанция при един или повече видове, да бъдат използвани и за други видове животни.
 (7)
 EMA счете, че към момента не е целесъобразно МДСОК за циклезонид да се екстраполират от еднокопитните към други видове, отглеждани за производство на храни, тъй като не са налични достатъчно данни.
 (8)
 Поради това Регламент (ЕС) No 37/2010 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕС) No 37/2010 се изменя в съответствие с приложението към настоящия регламент.
 Член 2
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 17 януари 2020 година.
 За


text:
Комисията
 Председател
 Ursula VON DER LEYEN
 (1) ОВ L 152, 16.6.2009 г., стр. 11.
 (2) Регламент (ЕС) No 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).
 ПРИЛОЖЕНИЕ
 В таблица 1 от приложението към Регламент (ЕС) No 37/2010 по азбучен ред се вмъква вписване за следната субстанция:
 Фармакологичноактивна субстанция
 Маркерно остатъчно вещество
 Животински видове
 МДСОК
 Прицелни тъкани
 Други разпоредби (в съответствие с член 14, параграф 7 от Регламент (ЕО) No 470/2009)
 Терапевтична класификация
 „Циклезонид
 Сумата на циклезонид и дезизобутирил-циклезонид, измерен като дезизобутирил-циклезонид след хидролиза на циклезонид в дезизобутирил-циклезонид
 Еднокопитни животни
 0,6 μg/kg
 4 μg/kg
 0,6 μg/kg
 0,6 μg/kg
 Мускули
 Мазнина
 Черен дроб
 Бъбреци
 Да не се прилага при животни, от които се добива мляко, предназначено за консумация от човека.
 Кортикоиди/глюкокортикоиди“


text:
 29.4.2017
 BG
 Официален вестник на Европейския съюз
 L 113/40
 РЕГЛАМЕНТ ЗА ИЗПЪЛНЕНИЕ (ЕС) 2017/756 НА КОМИСИЯТА
 от 28 април 2017 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 април 2017 година.
 За Комисията,
 от името на председателя,
 Jerzy PLEWA
 Генерален директор
 Генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 EG
 288,4
 MA
 99,5
 TR
 115,6
 ZZ
 167,8
 0707 00 05
 MA
 79,4
 TR
 147,7
 ZZ
 113,6
 0709 93 10
 TR
 140,9
 ZZ
 140,9
 0805 10 22 , 0805 10 24 , 0805 10 28
 EG
 50,0
 IL
 141,6
 MA
 55,7
 TR
 41,8
 ZA
 43,6
 ZZ
 66,5
 0805 50 10
 EG
 56,5
 TR
 54,0
 ZZ
 55,3
 0808 10 80
 AR
 227,9
 BR
 112,9
 CL
 124,5
 NZ
 146,7
 US
 116,7
 ZA
 81,8
 ZZ
 135,1
 0808 30 90
 AR
 168,8
 CL
 142,4
 CN
 98,4
 NZ
 206,0
 ZA
 116,8
 ZZ
 146,5
 (1) Номенклатура на държавите, определена с Регламент (ЕС) No 1106/2012 на Комисията от 27 ноември 2012 г. за прилагане на Регламент (ЕО) No 471/2009